CELEX: 32021R2002
Language: da
Date: 2021-11-15 00:00:00
Title: Rådets forordning (EU) 2021/2002 af 15. november 2021 om ændring af forordning (EU) 2021/90 om fastsættelse for 2021 af fiskerimuligheder for visse fiskebestande og grupper af fiskebestande gældende i Middelhavet og Sortehavet

17.11.2021   
               
               
                  DA
               
               
                  Den Europæiske Unions Tidende
               
               
                  L 407/1
               
            
         RÅDETS FORORDNING (EU) 2021/2002
         af 15. november 2021
         om ændring af forordning (EU) 2021/90 om fastsættelse for 2021 af fiskerimuligheder for visse fiskebestande og grupper af fiskebestande gældende i Middelhavet og Sortehavet
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Ved Rådets forordning (EU) 2021/90 (1) fastsættes der fiskerimuligheder for 2021 for fiskebestande og grupper af fiskebestande gældende i Middelhavet og Sortehavet. Nævnte forordning gennemfører den flerårige forvaltningsplan for fiskeriet efter pighvar i Sortehavet (geografisk underområde 29), der blev vedtaget ved Den Almindelige Kommission for Fiskeri i Middelhavets (GFCM's) henstilling GFCM/41/2017/4, som ændret ved GFCM's henstilling GFCM/43/2019/3, i EU-retten.
                  
               
                     (2)
                  
                  
                     GFCM vedtog på sit 44. årsmøde i 2021 en afgørelse, hvoraf det fremgår, at Den Europæiske Union i 2020 underudnyttede sine kvoter for pighvar, og hvori overførslen af uudnyttede kvoter godkendes under henvisning til de ekstraordinære omstændigheder, der skyldes covid-19-pandemien. GFCM-afgørelsen bør gennemføres i EU-retten.
                  
               
                     (3)
                  
                  
                     Fordelingen af fiskerimuligheder i Sortehavet som fastsat ved forordning (EU) 2021/90 bør derfor ændres for at afspejle tilpasningen af Unionens kvoter som fastsat af GFCM. Den fordeling af de fiskerimuligheder, der skyldes denne underudnyttelse, bør gennemføres på grundlag af de enkelte medlemsstaters respektive andele i underudnyttelsen uden at ændre den i forordning (EU) 2021/90 fastsatte fordelingsnøgle for den årlige fordeling af samlede tilladte fangstmængder (TAC'er).
                  
               
                     (4)
                  
                  
                     Forordning (EU) 2021/90 bør derfor ændres i overensstemmelse hermed.
                  
               
                     (5)
                  
                  
                     De fangstbegrænsninger, der er fastsat i forordning (EU) 2021/90, finder anvendelse fra den 1. januar 2021. De bestemmelser om disse fangstbegrænsninger, der indføres ved nærværende forordning, bør derfor træde i kraft hurtigst muligt og finde anvendelse med tilbagevirkende kraft fra den 1. januar 2021. En sådan anvendelse med tilbagevirkende kraft berører ikke retssikkerhedsprincippet eller princippet om beskyttelse af berettigede forventninger, idet de pågældende fiskerimuligheder er steget og endnu ikke er opbrugt. Nærværende forordning bør på grund af sin hastende karakter træde i kraft umiddelbart efter offentliggørelsen —
                  
               VEDTAGET DENNE FORORDNING:
         
            Artikel 1
            Ændring af forordning (EU) 2021/90
            Bilag VII til forordning (EU) 2021/90 ændres som anført i bilaget til nærværende forordning.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den finder anvendelse fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. november 2021.
            
               
                  På Rådets vegne
               
               J. PODGORŠEK
               
                  Formand
               
            
         
         
            (1)  Rådets forordning (EU) 2021/90 af 28. januar 2021 om fastsættelse for 2021 af fiskerimuligheder for visse fiskebestande og grupper af fiskebestande gældende i Middelhavet og Sortehavet (EUT L 31 af 29.1.2021, s. 1).
      
      
         
            BILAG
            I bilag VII til forordning (EU) 2021/90 affattes tabellen over fiskerimuligheder for pighvar i EU-farvande i Sortehavet således:
            
               
                           »Art:
                        
                        
                           Pighvar
                        
                        
                           Område:
                        
                        
                           EU-farvande i Sortehavet — GSA 29
                        
                     
                           
                              Scophthalmus maximus
                           
                        
                        
                           (TUR/F3742C)
                        
                     
                           Bulgarien
                        
                        
                           87,825 
                        
                        
                            
                        
                        
                           Analytisk TAC
                           Artikel 3 i forordning (EF) nr. 847/96 finder ikke anvendelse.
                           Artikel 4 i forordning (EF) nr. 847/96 finder ikke anvendelse.
                        
                     
                           Rumænien
                        
                        
                           80,116 
                        
                        
                            
                        
                     
                           Unionen
                        
                        
                           167,941 
                        
                        
                           
                               (*1)
                           
                        
                     
                           TAC
                        
                        
                           857 
                        
                     
            
               (*1)  Fiskeri, herunder omladning, opbevaring om bord, landing og første salg, tillades ikke fra den 15. april til den 15. juni 2021.«